http://www.idescat.cat/cat/economia/tioc/satel.html

Economia > Macromagnituds > Taules Input-Output de Catalunya > Comptabilitat satèl·lit

Comptabilitat satèl·lit

La metodologia del Sistema de comptes europeu (SEC-95) defineix les característiques generals de la comptabilitat nacional i permet una descripció sistemàtica de les diferents fases del procés econòmic. Malgrat la rellevància d'aquesta estadística, hi ha necessitats específiques d'informació que no es poden satisfer mitjançant el sistema de comptes i, en conseqüència, es proposa la utilització de comptes satèl·lit independents. L'anàlisi del paper del turisme, l'habitatge o la cultura en l'economia, dels costos i finançament dels serveis sanitaris, de la interacció del medi ambient i l'economia o el dimensionament i valoració de la producció domèstica requereixen una comptabilitat satèl·lit per obtenir una informació exhaustiva, coherent i integrada en els comptes nacionals.

Per tal de millorar-ne la capacitat explicativa, els comptes satèl·lit presenten taules estadístiques que detallen específicament les activitats o productes objecte del seu interès, incorporen informació no monetària i modifiquen instrumentalment alguns conceptes bàsics. Malgrat tot, se salvaguarden les classificacions i definicions de les variables del sistema, excepte en allò que sigui substantiu per a la finalitat del compte satèl·lit corresponent.

L'Idescat va promoure, en paral·lel al desenvolupament de les Taules Input-Output, un conjunt d'estudis de viabilitat dels comptes satèl·lit per a deu àmbits/sectors (turisme, cultura, recerca i desenvolupament, esports, habitatge, educació, sanitat, transports, medi ambient i serveis socials), incloent-hi la possibilitat d'ampliar el marc central de les Taules Input-Output de Catalunya amb els sectors institucionals, la matriu de comptabilitat social i una matriu sobre les estructures d'ocupació.

La Generalitat, a través de diferents departaments, ha engegat l'execució de diversos comptes satèl·lit.

El compte satèl·lit de l'habitatge de Catalunya (en PDF)

El compte satèl·lit de l'habitatge permet disposar d'un major coneixement del pes econòmic de l'habitatge al conjunt de l'economia i també conèixer les despeses corrents i de capital per tipus d'habitatges i el finançament i les desgravacions fiscals associats a la seva adquisició. L'Idescat en difon una publicació estadística, amb les principals taules i metodologia, d'acord amb els treballs desenvolupats pel Dr. Ezequiel Baró de la Universitat de Barcelona, la col·laboració de Cinthya Villafaña i amb el suport tècnic de l'Idescat.

El compte satèl·lit de l'habitatge de Catalunya 2005

Comptes satèl·lit de la cultura 2005 (en PDF)

El compte satèl·lit de la cultura permet disposar d'un major coneixement del pes econòmic de les activitats culturals respecte a la resta de les activitats econòmiques i també conèixer els fluxos de finançament i les dimensions dels processos de consum dels béns i serveis culturals. L'Idescat en difon una publicació estadística, amb les principals taules i metodologia, d'acord amb els treballs desenvolupats pel Dr. Ezequiel Baró de la Universitat de Barcelona, amb la col·laboració de Cinthya Villafaña i amb el suport tècnic de l'Idescat.

Compte satèl·lit de la cultura de Catalunya 2005

Comptes satèl·lit de producció domèstica 2001 (en PDF)

Els comptes satèl·lit de producció domèstica permeten dimensionar i valorar el treball no remunerat i la producció que realitzen les llars a Catalunya, i posar-la en relació amb l'economia de mercat. L'Idescat en difon una publicació estadística, amb les principals taules i la metodologia, a partir de l'estudi realitzat per l'equip investigador format per Cristina Carrasco i Mònica Serrano i editat per l'Institut Català de les Dones.

Comptes satèl·lit de producció domèstica 2001. Document estadístic

Els comptes de l'educació a Catalunya 2001 (en PDF)

Els comptes de l'educació a Catalunya ofereixen una descripció de l'àmbit productiu relacionat amb l'educació, d'acord amb la informació aportada per les Taules Input-Output de l'any 2001. Constitueixen un primer pas cap a l'elaboració dels comptes satèl·lit de l'educació.

Els comptes de l'educació a Catalunya 2001. Document estadístic

Estudis de viabilitat (en PDF)

Mir, P.; González Calvet, J. Comptabilitat satèl·lit de l'educació a Catalunya. Desembre 2002
Casado, D.; Castellanos, A. La comptabilitat satèl·lit dels serveis socials. Gener 2003
Llop, M.; Manresa, A. Matriu de comptabilitat social de Catalunya. Febrer 2003
Baró, E. Comptabilitat satèl·lit del turisme a Catalunya. Març 2003
Murillo, C. Comptabilitat satèl·lit de la sanitat. Març 2003
Baró, E. Comptabilitat satèl·lit de la cultura. Maig 2003
Trilla, C.; Llera, S. Comptabilitat satèl·lit de l'habitatge a Catalunya. Juny 2003
González Calvet, J.; Mir, P. Comptabilitat satèl·lit del transport. Juliol 2003
García, J.; Segura, M. Comptabilitat satèl·lit de l'esport a Catalunya. Juliol 2003
Alcántara, V. Comptabilitat satèl·lit del medi ambient. Juliol 2003
Baró, E. La comptabilitat satèl·lit de la recerca i el desenvolupament (R+D) a Catalunya. Juliol 2003
García J.; Bosch J.; Díaz L.; Solanas S. Estadística sobre el mercat de treball. Juliol 2003
Parellada, M.; Álvarez, M. Un panorama de les aplicacions realitzades a partir d'informació procedent de les taules input-output. Setembre 2003
García, G.; Parellada, M. Els comptes dels sectors institucionals de l'economia catalana. Octubre 2003
Carrasco, C.; Serrano, M. La comptabilitat satèl·lit de la producció domèstica de les llars per a Catalunya. Abril 2005

© Institut d'Estadística de Catalunya

Data d'actualització: 17.07.2009